Jüri Tohver

Jüri Tohver (23. aprill 1940 – 25. mai 2025) oli eesti alpinist. 

Ta oli esimesi eesti alpiniste, kes tõusis NSV Liidu kõrgeima mäe tippu.

1964. aastal lõpetas ta Tallinna Polütehnilise Instituudi energeetikateaduskonna elektrimasinate ja -aparaatide eriala.TTÜ lõpetajad 1918–2006
Ta töötas Tallinna Vineeri- ja Mööblivabriku insenerina.Spordileht, 2 juuli 1965

Alpinism
1965. aastal osales ta Pamiiri ekspeditsioonis seitsmetuhandelisele Lenini mäetipule ja tõusis teise rühma koosseisus Ragnar Palmre juhtimisel mäe lõunaküljest selle tippu. Tõusuga lõunast saadi Nõukogude Liidu esivõistlustel 4. koht. Baltikumi alpinistidel oli see tõus esimene ja tunnistati parimaks.

1970. aastal võttis ta osa III Eesti Pamiiri ekspeditsioonist, mille käigus 12 eesti alpinisti tõusid Ilmar Priimetsa juhtimisel Korženevskaja tippu. Tõusjate hulgas oli ka Jüri Tohver. Pärast seda tõusis ta koos 7 kaaslasega Heino Paltseri juhtimisel Kommunismi mäetippu (5B-raskuskategooria). Tõus Kommunismi tippu oli Baltikumis esimene. Aasta lõpul kokkuvõtete tegemisel tunnistati see tõus Baltikumi parimaks.

Kõrgtõusud
1965 – Lenini mäetipp (7134 m)
1970 – Korženevskaja (7105 m)
1970 – Kommunismi mäetipp (7495 m)

Viited

Kategooria:Eesti alpinistid
Kategooria:Tallinna Tehnikaülikooli vilistlased
Kategooria:Sündinud 1940
Kategooria:Surnud 2025